procesaur/Wiki.mk huggingface dataset:
Завршни операции за ослободување на Вардарска Македонија

Завршните операции за ослободување на Вардарска Македонија започнале кон крајот на летото 1944 година, предводени од Народноослободителната војска на Македонија, како составен дел од НОВ на Југославија. Народноослободителната војска на Македонија во завршните операции за ослободувањето на Македонија ја сочинувале три корпуси (15., 16. и Брегалничко-струмичкиот), во чиј состав влегуваа 7 дивизии со 22 ударни бригади, 4 артилериски бригади, 3 пионерски и една коњичка бригада.
Операциите за конечно ослободување на македонската територија се засилиле по капитулацијата на Бугарија во септември, кога народноослободителната борба добила општонароден карактер. И покрај замената на бугарските војски со германски, единиците на македонската војска во периодот од септември до ноември ги ослободиле сите градови во Вардарска Македонија.
По создавање на првите слободни територии народноослободителните одбори (НОО) ја вршеле и функцијата на органи на народната власт, грижејќи се за снабдување на населението со основните прехранбени производи, за општонародниот имот, за посредување во спорови меѓу селаните и сл. Освен тоа, НОО биле одговорни и за културно-просветниот живот на слободните територии: ги отвориле првите училишта на мајчин македонски јазик, организирале курсеви за описменување на луѓето, приредби и сл.
Џигме Кесар Намѓел Вангчук

Џигме Кесар Намѓел Вангчук (ѕонгка: འཇིགས་མེད་གེ་སར་རྣམ་རྒྱལ་དབང་ཕྱུག་), р. 21 февруари 1980) — петтиот крал на Бутан („друк ѓалпо“) и поглавар на династијата Вангчук. Станал крал на Бутан на 14 декември 2006, а официјалното крунисување се одржало на 6 ноември 2008.
Февруарски поход

Февруарски поход — поход на Народноослободителната војска на Македонија, која во февруари 1944 година извршила оперативни дејства на територијата на источна, централна и западна Македонија.
Во втората половина на декември 1943 година и во јануари 1944 година во Мегленско, Егејска Македонија, јужно од Кожуф, се наоѓала главнината на македонската војска со партиското и военото раководство. По формирањето на Втората македонска бригада на 20 декември 1943 година во селото Фуштани, Главниот штаб на НОВ и ПОМ формирал три борбени групи од воените единици што биле таму и им дал задача да тргнат во напад на окупаторските сили во Тиквешко, Гевгелиско и во Мариовско.
Борбените активности ги предизвикале германските и бугарските окупатори да преземат две офанзивни дејства против партизанските сили во Мегленско, кое го користеле како своја оперативна база. Во Првата офанзива, што траела од 4 до 8 јануари 1944 година, учествувале само германските војници од Солун и Воден, а во Втората офанзива, покрај германски, учествувале и бугарски единици од 17 дивизија во Штип, и траеле од 16 до 20 јануари 1944 година.
По завршувањето на овие офанзиви во кои партизанските сили биле победници, Главниот штаб оценил дека се создадени услови воените операции на македонските сили од Мегленско да се насочат кон централна, западна и источна Македонија. За таа цел, Главниот штаб го направил следниот план:
* Првата борбена група, која ја сочинувала Првата македонско-косовска бригада, требало изутрината на 31 јануари 1944 година од селото Бахово да тргне преку Мариово, Азот и Порече кон западна Македонија.
* Втората борбена група, која ја сочинувала Втората македонска бригада, требало изутрината на 31 јануари 1944 година да тргне од селото Зборско во борбени акции во реонот на Тиквешко и Гевгелиско, со задача на себе да привлече што повеќе непријателска војска за да им го олесни пробивањето на Првата и на Втората борбена група.
* Третата борбена група, наречена Тичова група, што ја сочинувале еден македонски баталјон и бугарскиот баталјон „Христо Ботев“ заедно со Главниот штаб требало да тргне истиот ден, од селото Зборско преку Беласица, Плачковица и Осогово да дојде до Кумановско. Откако ја преминала реката Вардар во близина на Солун, оваа група по десетина дена пристигнала во Источна Македонија.
Така започнале борбени операции од пошироки размери на Македонската партизанска војска познати како Февруарски поход. Успешното изведување на Февруарскиот поход имало големо политичко и воено значење за развитокот на НОВ во Македонија воопшто.
По Пролетната офанзива 1944 година биле создадени покрупни слободни територии и се создале можности за свикување на Првото заседание на АСНОМ.
Ѕонгка

Ѕонгка (; Вајли: ''rdzong-kha'', Jong-kă) или бутански, поретко нгалопски — јазик од групата тибетски јазик во семејството на синотибетски јазици. Ова е националнен и службен јазик во Бутан. Иако јазикот не е мнозински во државата, сепак бутанското кралско семејство и влада се одлучиле да го воведат јазикот како службен низ целата територија на државата. Ѕонгка е најдолг автохтон пишан јазик во Бутан. Ѕонгка се пишува на тибетско писмо.
1 Потекло на поимот
Името на јазикот е ѕонгка, кое потекнува од зборовите „dzong“ (бутански будистички манастир) и „kha“ (јазик). Во превод, името значи „јазик кој се зборува во ѕонгите“. Важно е да се напомене дека јазикот не се именува како „бутански“ (таков јазик нема), но сепак поимот „бутански“ се користи за именување на несродниот белуџиски јазик. Поради ова, поимот „бутански јазик“ доста често се меша.
2 Класификација
Од јазична гледна точка, ѕонгка е најсроден со сикимскиот јазик, националниот јазик на кралството Сиким. Покрај со него, јазикот е сроден и со другите бутански јазици како што се чочанаканскиот, брокпанскиот, брокатскиот и лакаскиот јазик.
Ѕонгка има и сличности со џумованскиот кој се зборува во јужен Тибет и со дранџонгкејскиот јазик кој се зборува во Сиким. Подалечен јазик на ѕонгка е стандардниот тибетски јазик. Иако се меѓусебно разбирливи, двата пишани јазика биле под различни влијанија на литургискиот јазик - класичен тибетски јазик, кој во Бутан е познат како ''чокејски''. Чокејскиот се користел во Бутан со векови и се користел во образовниот систем ви Бутан сè до 1960-тите години. Јазикот бил заменет со стандардниот ѕонгка.
3 Географска распространетост
Ѕонгка е мајчин јазик на населението во осум западни окрузи во Бутан, каде е и мнозински јазик. Осумте окрузи се Вангди Подранг, Пунака, Тимпу, Гаса, Паро, Ха, Дагана и Чука. Јазикот го зборуваат и во останатите бутански окрузи, но во помал број. Исто така, ѕонгка се зборува во близина на индискиот град Калимпонг, град кој некогаш бил под бутанска управа, а денес е во Западен Бенгал. Јазикот е задолжителен во бутанските училишта и претставува лингва франка во јужните и источните предели на Бутан.
4 Писмо
Ѕонгка се пишува на бутанска варијанта на тибетското писмо.
Тибетското писмо е службено писмо за тибетските и некои останати јужноазиски јазици. Тибетското писмо не е азбука, туку абугида и е дел од групата на индиски писма. Како и сите абугиди, така и ова писмо е азбучно-сегментско, односно секој знак е составен од комбинација на согласка и самогласка. Печатната форма на тибетското писмо се нарекува „учен“ (; 'со рака'), додека пак ракописната форма на писмото се нарекува „уме“ (; 'безглавно').
Ова писмо е тесно сврзано со поширокиот тибетски културен идентитет. Освен во Тибет, ова писмо се користи и во Бутан, Индија, Непал и Пакистан. Од тибетското писмо настанале следниве писма: лумбуанско писмо, лепчанско писмо, и пагспа. Тибетското писмо настанало од писмото брами или „индиско писмо“.
5 Поврзано
* Нгалопи
* Тибетски јазици
* Тибетско писмо
* Бутан
Уено (парк)

Уено (јап. 上野公園)е простран јавен парк сместен во Уено, дел од подрачјето Таито, Токио, Јапонија. Го зафаќа просторот на поранешното светилиште Кенеи-џи кое е тесно поврзано со шогунот од Такогава, кој кој изградил светилиште за да го брани замокот Едо од североисток, тогаш се сметал за несреќен правец, Светилиштето е уништено за време на Бошинската војна.
Паркот Уено бил започнат со грант од Императорот Таишао до градот Токио во 1924. Официјално име на паркот е Уено Оши Коен што во превод значи Уено Империјлен Подарен Парк.
Многу позната статуа на Саиго Такамори додека го шета своет куче стои во овој парк.
Три Музеи (Токио Национален Музеј, Национален Музеј на Науки и Национален Музеј на Западна Уметност) концертна сала Тошо-Гу Светилиште, Шинобозу Езерце со Бензаитен Светилиште, Гојо Светилиште и Уено Зоолошка Градина го прават оваа место во туристичка и рекреативна атракција као за Јапонците така и за странците.
Паркот Уено е дом и на многуте бездомници во Токио.
Курбан бајрам

Курбан бајрам — голем исламски празник кој трае 4 дена (10-13 зулхиџет, односно дванаесеттиот месец според арапскиот календар) и се вика таканаречениот празник на жртвата затоа што тогаш се принесува жртва - курбан, обично овни и им се делат на сиромасите.
На првиот ден од празникот се изведува молитвата за Бајрам - бајрам намаз, со која верниците бараат милост од Алах. Карактеристично за овој празник е принесувањето жртва - курбан која има симболика на приближување кон Бога. Обичајот го изведуваат сите кои имаат можност за тоа. Оние кои принеле жртва, потоа раздаваат од месото на сиромашните, соседите и роднините. На овој ден се крунисува аџилакот на аџиите кои отишле да се поклонат на Светата Ќаба во Мека.
1 Курбан бајрам според грегоријанскиот календар
:Поврзано: Исламски календар
Курбан бајрам секогаш паѓа во ист ден според исламскиот календар, но според грегоријанскиот календар датумот е различен од година на година бидејќи исламскиот каледнар е месечев календар а грегоријанскиот каледнар е сончев календар. Месечевиот календар е приблиќно 11 дена пократок од сончевиот календар. Секоја година, Курбан бајрам (како и другите исламски празници) се празнува на една од две различни грегоријански дати во различни делови од светот.
Следниов список претставува список на официјални датуми кога се прославува Курбан бајрам во Саудиска Арабија според прогласите на Врховниот совет. Датумите во иднина се пресметани според Umm al-Qura календарот на Саудиска Арабија.
Ејакулација

Ејакулација претставува лачење на сперма од машки полов орган - пенис кој најчесто е проследен со оргазам. Ејакулацијата е природна појава и последица на сексуална стимулација - полов однос (или било која друга полова активност) а се манифестира и преку надразнување на простатата. Ејакулацијата може да се случи и сама од себе во текот на спиење (ноќна ејакулација, мокри сништа).
1 Поврзано
* Секс
* Репродукција
* Машки оргазам
Насте Сотироски

Насте Ѓорѓиев Сотироски — роден на 7 април 1922 година во Елшани, Охридско.
Тој доброволно стапил во НОВ во август 1944, во Првата македонска ударна бригада. Како припадник на 14. македонска бригада, тој учествувал на Сремскиот фронт. Загинал кај Дуго Село, во близината на Загреб, на 8 мај 1945 година.
Лаврентиј Берија

Лаврентиј Павлович Берија (грузиски: ლავრენტი პავლეს ძე ბერია; руски: ''Лаврентий Павлович Берия''; - ) —советски политичар од грузиско потекло, раководител на советската тајна полиција и на безбедносните служби во времето на Сталин. До крајот на Големата чистка тој станал заменик-раководител, а потоа и раководител на НКВД. Претставува еден од одговорните за Големата чистка. Берија бил највлијателен во текот и по Втората светска војна. Веднаш по смртта на Сталин во 1953 година, станал прв заменик премиер. Тогаш тој започнал да спроведува кратка кампања за либерализација. Тој накратко бил дел од ''владејачката тројка'' со Георги Маленков и Вјачеслав Молотов. Меѓутоа, во истата година тој бил уапсен и погубен од страна на неговите политички соперници. Во своите мемоари Молотов вели дека Берија тврдел дека го отрул Сталин.
Голем дворец (Цариград)

Голем дворец (грчки: ''Μέγα Παλάτιον'', турски: ''Büyük Saray'') - исто така познат и како Таен дворец (латински: ''Sacrum Palatium'', грчки: ''Ιερόν Παλάτιον'') — голема царска палата која се наоѓала во југоисточниот дел на денешниот Стар Истанбул (односно населбата Фатих). Таа служела како главна резиденција на Источноримските или византиските императори во периодот од 330-1081 година и била во центарот на царската администрација за повеќе од 800 години.
1 Историја
Кога Константин I престолнината ја преместил од Рим во Цариград во 330 година, тој веднаш наредил да се изгради голем дворец кој ќе служи како резиденција. Палатата се наоѓала помеѓу хиподромот и Аја Софија. Градбата била обновувана и проширувана на неколкупати, особено во времето на императорите Јустинијан I и Теофил.
До почетокот на 13 век, Големата палата служела како примарен административен и церемонијален центар на градот, иако од почетокот на династијата на Комнините, палатата во Влахерна била фаворизирана како империјална резиденција. За време на Четвртата крстоносна војна, дворецот бил ограбен од страна на војниците на Бонифациј Мoнтифератски. Иако подоцнежните латински императори продолжиле да ја користат палатата, сепак тие немале пари за нејзината обнова и одржување.
Кога градот бил повторно заземен од страна на силите на Михаил VIII Палеолог во 1261 година, големата палата веќе се наоѓала во лоша состојба, па тој не ни направил некои поголеми реставрации на истата, така што кога Мехмед II влегол во градот во 1453, тој ја најдол разурната и напуштена.
Голем дел од палатата бил срушен по општата обновата на Цариград во раните години на Отоманската ера. Сепак, на почетокот на XX век, Големата палата била опожарена. Во последните неколку години во палатата се врши истражување; вкупното ископување не е изводливо, бидејќи Султан Ахмедовата џамија и соседните згради се наоѓаат во нејзина непосредна близина. Повеќето од откопаните мозаици биле сместени во Музејот наречен Мозаик на Големата палата.
2 Опис
Палатата била сместена во југоисточниот дел на полуостровот во градот, каде што се наоѓаат Хиподром и Света Софија. Вкупната површина на Големата палата надминувала 200.000 квадратни метри (19.000 m<sup>2</sup>).
Главниот влез на палатата била портата Чалке пред плоштадот Август, кој се наоѓал на јужната страна од Света Софија, а таа била главната улица на градот. На исток од плоштадот се наоѓале сенаторската куќа или Палатата Магнаура, каде подоцна бил сместен универзитетот, и западно од споменикот Милиони.
Климе Кордоски

Климе Крстанов Кордоски ( во , Охридско — во , Кичевско) — македонски партизан, борец за слобода на Македонија и учесник во НОВ.
1 Животопис
Тој дброволно стапил во НОВ на 1 август 1944 година. Како припадник на Петнаесеттата македонска ударна бригада, тој загинал во борбите против албанските балисти кај селото Зајас, на 15 ноември 1944 година.
Никола Кордоски

Никола Миланов Кордоски — роден на 28 ноември 1925 година.
Активно го помагал НОД, почнувајќи од пролетта 1943 година. Доброволно стапил во НОВ во април 1944 година. Како борец на Првата македонска ударна бригада, тој загинал во Дебар, на 2 август 1944 година.
Крсте Стевоски

Крсте Стеванов Стевоски ( - ) — македонски партизан,
1 Животопис
Тој бил роден на 16 јули 1924 година, во Елшани, Охридско. Тој доброволно стапил во НОВ на 2 април 1944 година. Како борец на Првата македонска бригада, тој загинал во борбите против германските војски и албанските балисти кај Пресека, на 15 јули 1944 година..
Олимписки богови

Олимписките богови или дванаесетте олимписки богови, познати и како ''Додекатеон'' (|Δωδεκάθεον < δώδεκα, додека, „дванаесет“ + θεοί, тео, „богови“), во старогрчката митологија, се главните богови на грчкиот пантеон, живеејќи на врвот на планината Олимп. Првиот антички навод за религиозни свечености приредени во нивна чест е најден во Хомеровата химна за Хермес. Класичната шема на Дванаесетте олимписки богови (Прописните дванаесеттемина на уметноста и поезијата) е составена од следните богови: Зевс, Хера, Посејдон, Деметра, Арес, Хермес, Хефест, Афродита, Атена, Аполон, Артемида и Хестија. Соодветната римска шема е составена од следниве богови: Јупитер, Јунона, Нептун, Церера, Марс, Меркур, Вулкан, Венера, Минерва, Аполон, Дијана и Веста.
Во антиката, сепак, имало, доста расправи околу тоа кој сè се вбројува меѓу олимписките богови. Околу 400 години пр.н.е. Херодот во неговиот Додекатеон ги вклучил следниве божества: Зевс, Посејдон, Хера, Атена, Хермес, Аполон, Алфеј, Крон, Реја и Грациите. Виламовиц се согласува со Херодоровата верзија на дванаесетката.
Херодот го вбројува Херакле како еден од дванаесетката. Лукијан ги вклучува Херакле и Асклепиј во дванаесетката, без при тоа да објасни кои два бога ги исфрла. На Кос, Херакле и Дионис се додадени на дванаесетката, а Арес и Хефајст се изоставени. Како и да е, Пиндар, Аполодор и Херодор не се согласуваат со ова. За нив Херакле не е еден од дванаесетте олимписки богови, туку оној кој го востановил нивниот култ.
0.1 Олимписки богови
Грчко име, Римско име, Статуа, Бог/Божица на..., Поколение
Зевс, Јупитер, Крал на боговите и владетел на Олимп; бог на небото, бурата и правдата., Прво
Хера, Јунона, Кралица на боговите и владетелка на небото; заштитничка на жените, бракот и мајчинството., Прво
Посејдон, Нептун, Господар на морето; бог на морињата, земјотресите и создател на коњите., Прво
Деметра, Калкцевера, Божица на плодноста, полјоделството, природата и годишните времиња., Прво
Хестија, Веста, Божица на срцето и домашното огниште (се повлекува од дванаесетката и му го отстапува местото на богот Дионис)., Прво
Афродита, Венера, Божица на љубовта, убавината, страсните желби и плодноста., Второ <sup>[а]</sup>
Аполон, Аполон, Бог на сонцето; бог на светлината, исцелувањето, музиката, поезијата, пророштвата, стреларството и вистината., Второ
Арес, Марс, Бог на војната, бесот, омразата и крвопролевањето., Второ
Артемида, Дијана, Божица на ловот и месечината, заштитничка на младите девојки и новороденчињата., Второ
Атена, Минерва, Божица на мудроста, човечките занаети и стратешките борби., Второ
Хефест, Вулкан, Ковач на боговите; бог на огнот и коваштвото., Второ
Хермес, Меркур, Гласник на боговите; бог на трговијата, брзината, крадците и занаетот., Второ
;Белешки
* а ^ Според наизменична верзија на нејзиното раѓање, Афродита е родена како ќерка на Уран — откако Крон ги фрлил кастрирани гениталиите на Уран во морето. Ова ја поддржува етимологијата на нејзиното име, „родена во морската пена“. Како таква, Афродита би припаѓала на горното поколение, или на некое еднакво на неа, односно на Зевс и неговите браќа и сестри. ''Погледни - Афродита.''
''
Нова Демократија (2008)

:''За останати значења на поимот „Нова демократија“, видете ја страницата за појаснување.''
Нова демократија (албански: ''Demokracia e Re'') — политичка партија во Македонија.
1 Историја
Партијата е формирана во 2008 од страна на неколку поранешни членови на Демократската партија на албанците. Претседател на партијата е Имер Селмани, кој бил еден од седумте кандидати на македонските претседателски избори во 2009 година каде освоил 146,795 гласови (14,99%) и завршил како трет. За време на предвремените парламентарни избори во 2011 година, Нова демократија доживеала катастрофален пораз, и поради неосвојувањето на ниеден пратенички мандат, претседателот Имер Селмани на 7 јуни 2011 година поднел оставка.
Усни Доко

Усни Доко (албански: ''Usni Doko''; Охрид, – Белград, ) — македонски и југословенски кајакар.
1 Животопис
Доко е роден во Охрид на 17 јуни 1933 година. Настапувал заедно со Рамиз Зекир каде заедно членувале во ВК „Стрмец“ во Охрид, каде што во 1948 година учествувале на првенствата на Југославија во кајак двосед
(К–2) на мирни води. Освоиле прво место на 1000 м во 1952, три први места на 500, 1.000 и 10.000 м, а во К–4 на 500 м второ место во 1953 година. Во екипна конкуренција освоил: второ во 1950 и 1952, прво во 1954 и три трети места во 1948, 1949 и 1953 година. Настапувал за Репрезентацијата на Југославија на Светското првенство на мирни води во Макон, Франција, во 1954 година, а во К–4 го освоил деветтото место. Скоро сите настапи ги имал со Рамиз Зекир. Бил прогласуван и за спортист на годината.
Принцов проект за дождовните шуми

Принцовиот проект за дождовните шуми (англ. ''Prince's Rainforests Project'') е добротворна организација основана во октомври 2007 од НКВ Принцот од Велс. Овој проект има за цел да ја подигне свеста кај поединците и организациите за важната улога на шумите во подобрувањето и спречувањето на промената на климата, како и за преголемиот притисок на кој се изложени дождовните шуми предизвикани од порастот на цените на храната ширум светот, и сè поголемата глобална побарувачка на говедско месо, соја и палмино масло. Во светот постои сè повисока свест за итната потреба да се заштитат дождовните шуми, но и народите кои живеат и зависат од нив и нивните ресурси.
1 Поврзано
* Обесшумување
* Глобално затоплување
* Биоразновидност
* Програма за животната средина на ООН
Палки

Палки се пар, од 2 дрвени предмети (можат да бидат направени и од пластика или алуминиум), кои се во форма на чекан, издолжен со топче на врвот.
Се користат за произведување на звук со удирање на некој предмет (најчесто на кожи од тапани)
Хем

Хем е простетична група на цитохромите и хемоглобинот. Тој се состои од атом на железо кој е сместен во порфирински прстенест систем. Железото е поврзано за 4 азотни атоми од порфиринскиот прстен. Хемовите од трите класи на цитохроми (a, b, c) се разликуваат по супституентите на порфиринскиот прстенест систем. Заедничка одлика им се двата пропионатни странични ланци. Само хемот c е ковалентно поврзана за белковината преку тиоетерски врски за цистеински остатоци.
Шалмај

Шалмај (гер.: Schalmei) е средновековен, ренесансен музички инструмент од семејството на дрвени дувачки инструменти, изработувани во Европа од крајот на 13 век до 17 век.
Тој претставува развиена форма на ориенталната зурла и е претходник на модерната обоа. Телото на шалмајот обично се изработувало од едно парче дрво чиј крај завршува со форма на инка, сличен на оној на трубата. Во почетокот на 16 век, шалмајот бил изработуван во неколку големини, од сопранино до голем бас.
Инструменти слични на средновековниот шалмај сè уште можат да се слушнат во многу земји и денес, а на нив обично свират улични музичари или воени оркестри. Неговата употреба им била особено позната на крстоносците, кои често се соочувале со големи оркестри на Сарацените кои свиреле шалмаи, користејќи ги како своевидно психолошко оружје.
Шалмајот брзо бил усвоен од страна на Европејците, пред сè за изведба на музика за танц, како и за воени цели. Во многу азиски земји, шалмај техника на музицирање вклучува т.н. кружно дишење кое овозможува континуирано свирење, без паузи за вдишување воздух.
Византиска заедница

Византиска заедница — одредница која се користи од страна на историчарите од век и се однесува на областите каде византиската литургиска традиција и културно влијание било распространето од страна на византиските мисионери во средниот век.
Географски овој поим ги опфаќа приближно земјите на Балканскиот Полуостров, Романија, Молдавија, Русија, Украина, Грузија, Ерменија и Белорусија.
Миле Кокотов

Миле Кокотов ( Штип) - дипломиран инженер по индустриски менаџмент и магистер по технички науки, и актуелен претседател на Радиоаматерскиот сојуз на Република Македонија.
1 Животопис
Миле Кокотов е роден во 1964 година во Штип. Основно и средно образование завршил во Штип. Студирал на Електротехничкиот факултет во Скопје и на Факултетот за природни и технички науки во Штип.
Миле Кокотов е основач на првата приватна телевизија „ТЕКО ТВ“ во поранешна Југославија (1989 година). Еден е од основоположниците на приватните електронски медиуми во Македонија. Се залагал за развој и плурализам на медиумите во време кога имало само неколку државни медиуми. Исто така, активно учествувал на повеќе меѓународни советувања за развој на медиумите на Балканот.
2 Активности
Во 1990 година на првите слободни повеќепартиски избори бил избран за советник во собранието на Општина Штип (1990 - 1996). Бил активен член на собраниска комисијата за информирање.
Член е на радио клубот од Штип од 1977 година и активно придонесува за ширење на радио техниката и електрониката меѓу младите.
Еден е од основачите на Асоцијацијата на приватни радио и телевизиски станици во Македонија (денес АПЕМ).
Исто така, основач е на неколку кабелски телевизии во Македонија и Србија.
Како менаџер на „Кадис“, добитник е на престижната награда "International Star Award - Gold Category" од страна на "BID Business Initiative Directions" во Париз, 2007 година.
Дел од своите истражувања во областа на електрониката и телекомуникациите ги објавил во својата стручна книга „Основи на Кабелските Дистрибутивни Системи„ (2010 година) која е единствена од таков тип на македонски јазик.
Неговите објавени истражувања од областа на електрониката, радио техниката и телекомуникациите, често се предмет на дискусија на стручните форуми низ светот.
Во ноември 2016 година Миле Кокотов е избран за претседател на Радиоаматерскиот сојуз на Република Македонија.
3 Научни трудови и публикации
# "Mathematical modeling, analysis optimization using mmana-mathematical and antenna analysis software" - ITRO 2016 # "Cable distribution systems - an essential element of global information society" - ITRO 2016 # "Design of information systems monitoring, record and control" - ITRO 2016 # "Systems for monitoring and recording processes in logistic operators of electronic comunications networks" - Natural resources and technology 2016 # "Facilities planning in headend of modern cable distribution system as a part of electronic communications network" - Natural resources and technology - 2016 # „Планирање на електронски комуникациски мрежи“ - Магистерски труд, Универзитет Гоце Делчев, Штип
Војна на ѕвездите Епизода 3: Одмаздата на Сит

''Војна на ѕвездите Епизода 3: Одмаздата на Сит'' (|Star Wars Episode III: Revenge of the Sith) е американски филм од 2005 година напишан и режиран од страна на Џорџ Лукас. Тој е шестиот филм кој беше издаден во серијалот Војна на ѕвездите, и трет според неговата хронологија на настаните. Овој филм ја комплетираше целата приказна од Војна на ѕвездите.
Трајче Стојанов

Трајче Стојанов (р. ) — македонски филозоф и професор на штипскиот унивезитет.
1 Животопис
Стојанов е роден во Штип, Македонија на 25 март 1977 година, каде завршил основно и средно образование. Дипломирал во 2001 г. година на Институт за филозофија на Филозофски факултет, при УКИМ, Скопје. Таму магистрирал и докторирал. Специјализирал на Московскиот педагошки државен универзитет (МПГУ) во Москва, Русија, каде работел на докторската дисертација под менторство на проф. Михаил Маслин од Универзитетот „Ломоносов“, Москва, Реализирал постдокторски престој на универзитетот ''Ст. Олаф'' во Нордфилд, САД. Избран е за почесен професор (''professor honoris causa''), на МСПИ-Москва, Русија, како и визитинг професор на ''European and Globalization Studies,'' во, Хрватска. Добитник е на Осмоноемвриска награда на град Штип, како и на признание од ''Медал Достоевски'' за особен придонес за промоција на руската литература и култура, од страна на Министерството за култура на РФ. Учествувал на конгреси и симпозиуми во САД, Италија, Хрватска, Русија, Црна Гора и други.
Во фокусот на научните истражувања му се следниве философски дисциплини: Историја на философија, Етика, Естетика, Антропологија, Философија на религија, Политичка философија и Политичка теологија.
2 Библиографија
2.1 Трудови
*Проблемы русской идентичности в восприятии иностранца*Filozofski sistem Dostojevskog (pokušaj rekonstrukcije)*Преглед на развојот на руската религиска филозофија
2.2 Книги
*''Монографија, во издание на издавачката куќа Аз-Буки од Скопје: „Достоевски - од подземјето до Богочовекот“'', Аз-Буки, Скопје, 2008 Книгата е прв обид кај нас за филозофско толкување на книжевниот опус на Ф.М. Достоевски.* Учебник по ''Филозофија'' за студентите на ФОН ''Филозофија: Византиска и руска,'' Универзитет „Гоце Делчев“, Штип, 2013
* Збирка поезија: ''Егзистенцијалии: џебна филозофија во стихови,'' Универзитетска библиотека „Гоце Делчев“ - Штип, 2016
"Руска религиска философија" во три тома: 1.Контексти; 2. Историја; 3. Проблеми, Аз-Буки, Скопје, 2019
Обоа

Обоа, (скратено Ob.) е дрвен дувачки инструмент со двојно јазиче од трска, со вообичаена должина од 62 см.
1 Градба
На прв поглед таа е најслична на кларинетот, но на почетниот дел на цевката се наоѓа едно кратко метално цевче во кое е вденато јазичето, додека проширувањето во вид на инка на крајот на цевката е многу помало отколку кај кларинетот. Звукот што произлегува од двојното јазиче е по малку назален и остар, како и сразмерно продорен, поради што обоата понекогаш се нарекува и труба на дрвените музички инструменти. Меѓутоа, овој инструмент може да звучи и нежно и топло, идилично и трогателно, а тоа е и улогата која типично и се доделува во класичната музика. Исто така, типична за неа е и мелодичноста со ориентален призвук (сцената во храмот во операта „Аида“ на Џузепе Верди), поради асоцијациите со сличните инструменти (зурла и др.).
Обоата е мелодиски инструмент и во оркестарот често ги има водечките теми, а нејзиниот јасен, гласен и интонативно прецизен звук се зема и како меродавна интонација за штимање на оркестрите, кога најпрво се слуша обоата според која се штимаат и другите инструменти. Виртуозно-техничките бравури, кои често им доделуваат на кларинетот и флаутата, на обоата помалку и одговараат, а нејзиниот опсег е помал.
2 Историја
Обоата настанала од еден вид средновековен шалмај, кој по Европа се ширел под влијание на Арапите во Шпанија, почнувајќи од VIII век. Напуштањето на наусникот, во кој кај тие инструменти, како во чашка, се сместувало јазичето ја означила големата промена во можноста за пофино нијансирање на звукот и неговата изразност. Во текот на 19. век обоата е усовршена со додавање механизам на лостови и затворачи.
3 Други видови
Обоата се јавува уште во неколку регистерски варијанти и тоа како oboa d'amore (герм.: Liebeshoboe, фр.: hautbois d'amour, анг.: oboe d'amore , рус.: гобой д'амур) со пишан опсег од b до e<sup>3</sup> (f<sup>3</sup>), и две во послаба употреба: сопран обоа (итал.: oboa soprano, герм.: piccolo Heckelphon, фр.: hautbois soprano, анг.: oboe soprano, рус.: малый гобой) со пишан опсег од hes до f<sup>3</sup> (звучи за мала терца пониско) и баритон обоа (итал.: oboa baritono, герм.: Heckelphon, фр.: hautbois baritone, анг.: oboe baritone, рус.: баритоновый гобой) со опсег од b до e<sup>3</sup> (звучи за октава пониско). Сепак, од сите регистерски варијанти, најзначајаен е англискиот рог.
Културен ресурсен менаџмент

Во поширока смисла културен ресурсен менаџмент (КРМ) е управување со културните ресурси како што се полињата на уметностите и културното наследство. КРМ вклучува истражување, рекогносцирање и ископување за да одреди дека историските и културните ресурси на една општина, реон, регион, град или држава не се уништени од развојот и градењето.
Овој вид на работа познат како културен ресурсен менаџмент е важен дел од археологијата, и е создаден од луѓе кои работат во универзитети, музеи, државни агенции и приватни компании. Развитокот на КРМ доведе до значаен развој на археологијата во државниот и приватниот сектор со создавање државни и федерални агенции, како и приватни компании за раководење и вреднување на овие начела. Различни видови конструкции - резервоари, автопати, системи за отпадни води и далноводи - се јавува потреба од археолошки рекогносцирања и статии за животна средина за кои владите, работодавачите и граѓаните треба да платат за да бидат направени такви анализи.
Травијата

Травијата е опера во три чина на Џузепе Верди. Верди во оваа опера прикажува големо богатство на мелодијата и способноста на музичката карактеризација, со тоа што навлегол во проблематиката на оперскиот текст и ја отфрлил вообичаената шема на италијанското либрето. Претставувајќи ги своите оперски јунаци, со сите нивни добри и лоши особини, Верди отворено ја манифестирал нивната состојба и социјална положба. Либретото за оваа драма, на италијански е напишано од Франческо Марија Пјаве. Засновано е на La dame aux Camélias (1852), претстава адаптирана од романот на Александре Думас. Операта беше оригинално насловена Виолета, по главниот лик. За првпат оваа опера била изведена на 6 март 1853 во Ла Фениче во Венеција.
1 Улоги
Улога, Боја на глас, Глумци на премиерата,6 март 1853(Диригент: Гаетано Мареш)
Виолета Валери, куртизана, сопран, Фени Салвини
Алфред Гермонт, тенор, Лудовицо Грациани
Жорж Гермонт, татко на Алфред, баритон, Феличе Вареси
Флора Бервуа, мецо-сопран, Анина, сопран, Карлота Берини
Гастон, пријател на Алфред, тенор, Ангело Зулиани
Барон Дуфол, баритон, Франческо Драгон.
Во неговата опера „Травијата“ Верди вметнал најмногу лирика. На потресен начин е прикажана трагедијата на куртизаната Виолета, вљубена во Алфред, која умира во моментот кога помислила дека сепак ја нашла среќата. Во оваа опера доминира мелодијата, со призвук на италијанскиот фолклор. Најдобро отсликување на душевните чувства покажува главниот лик Виолета.
2 Содржина
Убавата куртизана Виолета, иако болна, ноќите ги минува на балови и пијанки. На еден бал се запознава со Алфред и веднаш ја чувствува неговата искрена љубов. Решаваат да живеат заедно, далеку од градот, во летната куќа на Виолета. Тука, се појавува таткото на Алфред, Жорж, кој бара Виолета да се жртвува и да го напушти син му, заради доброто име на семејството. Виолета, нерадо, прифаќа. Навреден од гестот, а без да ја знае вистината, Алфред ја наоѓа Виолета на балот кај Флора и пред сите ја навредува. Тој гест најжестоко го осудува татко му, а баронот Дуфол го предизвикува на двобој. Виолета и Алфред се разделени. Таа е тешко болна и во живот ја одржува само писмото од татко му на Алфред, кој ја моли за прошка и ветува дека ќе дојдат штом на Алфред ќе му заздрави раната добиена во двобојот. Конечно, Алфред и се враќа на Виолета. Таа е пресреќна, но само толку за да може да умре со насмевка на усните.
Rage Against the Machine

''Rage Against the Machine'' (исто така познати како RATM или Rage) се рок група од Лос Анџелес (Калифорнија), формирана во 1991. Се смета за една од пионерите на стилот ну метал. Формирана е од Зак де ла Роча (вокал), Том Морело (гитара), Тим Комерфорд (бас гитара) и Бред Вилк (тапани). Нивниот стил на музика е мешавина на рок, хард рок, фанк, метал и рап. Неколку белези се енергичните живи настапи и специфичниот звук на гитарите на Том Морело и Тим Комерфорд.
Бендот го издал својот прв албум, ''Rage Against the Machine'' во 1992 и е нивен најголем успех. Овој албум им обезбеди учество на фестивалот Lollapalooza во 1993 година. Групата не издала ниту една песна сè до 1996 кога го издаде и новиот албум ''Evil Empire''. Третиот албум ''The Battle of Los Angeles'' бил издаден во 1999 година. Во 2003 година албумот бил рангиран на 426 место на листата „Топ 500 најдобри албуми на сите времиња“ во магазинот Ролинг Стоун.
Грб на Камбоџа

Грбот на Камбоџа или кралскиот грб на Камбоџа е официјален грб на државата и симбол на камбоџиската монархија. Денешната форма на грбот е сличен со грбот на Камбоџа од 1953 година.
1 Опис
Грбот го држат две животни, гаџасинга (лав со сурла) на левата страна и синга (лав) на десната. Лавовите држаат два кралски петслојни чадори. Вио средината се наоѓа кралската круна со зраци на врвот од круната. Под круната се наоѓаат два пан послужавника поставени еден врз друг со свет меч и кмерска верзија на симболот на Аум над мечот. Под грбот се наоѓа лента на која стои: ''Preah Chao'' (кралски владетел) - ''Krung'' (кралство) - ''Kampuchea'' (Камбоџа), или, Крал на Кралството Камбоџа.
2 Поврзано
* Камбоџа
* Знаме на Камбоџа
Архајски период

Архајски период или архаика е именување кое се користи за периодот од грчката историја од 750. година пне. до 480. година пне. Терминот почнале да го користат историчарите во 18. век како би го опишале преминот од т.н. мрачно доба на Грција до класичниот антички период.
1 Уметност
Овој период го добил именувањето по она според кое во Историја на уметност, се сметало за архаично и старомодно во склуптурата и уметностите/занаетите, како спротивност од следниот т.н Класичен период.
Ендомизиум

Ендомизиумот е слој од сврзното ткиво кај мускулите, кој го обвиткува мускулното влакно. Тој претежно е составен од ретикуларни (мрежести) влакна, а исто така содржи и капилари, нерви и лимфни клетки.
Терминот ''срцев скелет'' понекогаш се смета синоним со ендомизиумот, но понекогаш тоа се однесува на комбинација на ендомизиум и перимизиум.
FreeCol

FreeCol е клон на играта „Колонизација“ (''Colonization'') од издавачот Sid Meier. Издадена под ГНУ-ва лиценца, ''FreeCol'' е слободна програма со отворен код.
''FreeCol'' е програмски кодирана во Јава и би требало да биде независна од платформата на која се извршува. Во пракса, познато е дека функционира на Линукс и Windows, како и на Mac OS X (со некои ограничувања).
Во текот на февруари 2007 година беше проект на месецот на SourceForge.net.
Играта има целосна поддршка на македонски јазик.
Грб на претседателот на Македонија

Грб на претседателот на Република Македонија — официјален грб на претседателот на државата. Грбот или амблемот е усвоен на 2 декември 2009 година, изработен по иницијатива на претседателот на Македонија Ѓорге Иванов од хералдичарите Стојанче Величковски, Петар Гајдов и хералдот Јован Јоновски од Македонското хералдичко здружение.
Грбот е составен од македонското знаме на штит. Под штитот со македонското знаме се наоѓа венец од македонски даб со по осум листови и осум желади. Ова е првиот грб на претседателот на Македонија, до 2009 претседателот немал свој грб. Сепак, до денес, претседателот на Македонија нема свое знаме.
1 Опис
Грбот е составен од штит на кој е прикажано националното знаме на Македонија. Штитот е по форма ибериски штит и е обратно обрабен. Под штитот се наоѓа венец од македонски даб, кој служи како држач на грбот. Секоја гранка од македонскиот даб има по осум листа и желади, што одговара со бројот на краците од националното знаме. Вкупно се шеснаесет листа и шеснаесет желади. Боите на грбот се македонските национални бои.
2 Предлози во минатото
3 Поврзано
* Знаме на Македонија
* Химна на Македонија
* Македонски лав
* Ѕвезда од Кутлеш
* Грб на Македонија
Воздушна археологија

Воздушна археологија или аероархеологија — наука за археолошки остатоци со нивно испитување од височина со помош на фотографија. Предностите на воздушните (летечки) фотографии на археолози се разновидни.
Археолошкиот одлики можат да бидат повеќе видливи од воздух отколку на земја. Во умерените делови на Европа, распознавањето од воздух е еден од најважните начини преку кои се откриваат нови археолошки наоѓалишта. Мали ситни разлики во временските услови на земјата предизвикуваат да се појават затскриените одлики кои можат да се нагласат со голем број на фактори и потоа да бидат гледани од воздух:
Мали разлики во нивото на теренот ќе предизвикаат сенки кога сонцето е ниско и ова најдобро може да се види од авион. Тие се познати како затемнети белези.
Закопаните ровови ќе содржат повеќе вода а закопаните ѕидови ѕидови ќе содржи помалку вода отколку непретумбаната земјата, и овој феномен меѓу другото, овозможува житните култури да растат подобро или полошо, повисоко или пониско, над различен тип на земјата и со тоа ги дефинираат одликите кои се закопани но се очигледни кај разликите во бојата на фотографијата. Таквите ефекти се нарекува растителни белези.
Исто така во текот на зимата може да се појави мраз кај изораните полиња каде што водата природно се акумулира вдолж линиите на закопаните структури. Тие се познати како ледени белези.
Малите разлики во бојата на почвата помеѓу природните наслаги и археолошките наоѓалишта, кај изораните полиња може да се покаже како почвен белег.
Во пионерите на воздушната археологија се вбројуваат: Роџер Агаш во северна Франција, Антоан Појдебард во Сирија и Крафорд во Англија.
1 Поврзано
* Растителни белези
* Почвени белези
Идеите зад шаховските отворања

Идеите зад шаховските отворања е шаховска книга од познатиот американски велемајстор Рубен Фајн. Содржината на книгата се однесува на отворањата и суштината на многубројните варијанти, како и толкување на влијанието на овие варијанти во развојот на играта во понатамошната фаза. Делото е одличен пример за започнување на шаховската партија, а истото им служело на многу познати шахисти. Книгата е напишана на англиски јазик во 1943 година.
1 Содржина
Ова дело е целосно посветено на играта во почетната фаза во партијата, па и неговата содржина се однесува на различните видови на отворања. Делото содржи осум глави, од кои првата, која е насловена ''Главни принципи'' се однесува на теоретските поимања на создавањето, развојот и одржувањето на стратегијата во отворањето од партијата, претставени преку неколку принципи кои секој шахист треба да гима предвид за време на партијата. Останатите седум глави се однесуваат на конкретни шаховски отворања, кои се поделени во неколку поголеми групи.
Во продолжение се именувани сите осум глави во книгата:
* Глава I - ''Главни принципи''* Глава II - ''Отворања со кралски пешак''* Глава III - ''Отворања со кралски пешак''* Глава IV - ''Отворања со дамсики пешак''* Глава V - ''Отворања со дамски пешак''* Глава VI - ''Ретиево и англиско отворање''* Глава VII - ''Бердово отворање и Нимцовичов напад''* Глава VIII - ''Незакономерни отворања''
2 Стил на пишување
Како и во останатите дела на Фајн, и во делото „Идеите зад шаховските отворања“ забележителна е употребата на описниот запис, наместо стандардниот шаховски запис. Од техничка гледна точка, секоја глава е поделена на подглави, кои обично ги претставуваат отворањата кои настануваат со одиграните потези. Делото не изобилува со претставување на најголемиот дел на варијантите на шаховски дијаграми, но сепак содржи неколку на кои се претставени основниот распоред на фигурите во отворањето или некоја критична позиција, која нуди повеќе можни алтернативи.
3 Поврзано
* Шаховско отворање
*''Основни шаховски завршници''
Тврдокрилци

Тврдокрилците го образуваат редот на инсекти означен како ''Coleoptera''. Тоа е ред со најголем број на видови (околу 350 000), при што сочинува околу 40% од сите инсекти, a 25% од сите форми на живот. Најголема група на тврдокрилци е фамилијата на чурулкарите (''Curculionidae'').
Овие инсекти можат да се најдат во речиси сите копнени и слатководни станишта (со исклучок на поларните области), но не се сретнати во морињата. Најчесто се исхрануваат со растенија и габи, го разградуваат растителниот и животинскиот отпад и јадат други безрбет. Тука се вклучени некои земјоделски штетници, како компировата златица (''Leptinotarsa decemlineata''), црвената брашнеста бубачка (''Tribolium castaneum'') и др., додека други видови се важни во контролата на популациите од земјоделски штетници, како на пример тврдокрилците од фамилијата на бубамари (''Coccinellidae''), кои се исхрануваат со растителни вошки, памучни вошки, трипси и други инсекти кои се хранат со растителни сокови.
1 Одлики
Тврдокрилците во својот животен циклус подлежат на целосна метаморфоза (што значи имаат ларвален и куклен стадиум). Карактеристично за нив е што предните крила образуваат цврсти заштитни покрилци — елитри — под кои се собрани задните крила (кога инсектот не лета). На местото на сретнување на двете елитри, на средишниот грбен дел, се образува права линија која веројатно е една од најзабележливите одлики на редот. Мускулите за лет во мезотораксот се изгубени. Главената капсула се одликува со цврст вентрален (гуларен) затворач, антените се во основа 11-члени, додека усните делови се од гризачки тип со 4-сегментни магзиларни палпи. Протораксот е голем и слободен. На абдоменот отсуствува стернитот I, стернитот II најчесто е мембранозен и затскриен, а сегментот X е вестигијален, при што отсуствуваат церци. Женката поседува еден пар на гонапофизи на сегментот IX. Постојат четири или шест Малпигиеви цевчиња, кои често се криптонефрични. Речиси секогаш отсуствуваат вистински лабијални жлезди.
2 Наводи
Желатин

Желатин (француски: gélatine) е чиста и безбојна или малку жолта супстанција добиена со подолго вриење на кожа, коски или сврзно ткиво од домашни говеда, свињи или коњи. Тој практично нема вкус и мирис, е особено корисен во прехранбената индустрија, медицината и науката.
1 Физички својства
Желатин е неповратно хидролизирана форма на колаген, а е класифициран како прехранбен производ, со број E441. Всушност, тој е белковински производ на делумна хидролиза на колаген, добиен од кожа, коски, 'рскавица, сврзно ткиво и слично. Притоа, природните молекуларни врски помеѓу два дела на колаген делумно го менуваат обликот. Кога се загрева желатинот се топи, а при ладење повторно станува цврст. Измешан со вода формира полуколоиден гел.
Ако желатинот се стави во студена вода, дел од материјата се раствора. Растворливоста на желатинот се определува низ процесот на производство. Типично, желатинот може да се дисперзира во релативно концентрирана киселина. Таквите дисперзии се стабилни за 10-15 дена, со мали или никакви хемиски промени и се погодни за премачкувачки намени. Желатинскиот гел опстојува на сосема мал температурен опсег, односно горната температурна граница е одредена од точката на топење на гелот, која зависи од степенот на вискозност и концентрација, а долната темературна граница е одредена од точката на која тој кристализира.
Колаген

Колагенот е главна белковина на сврзното ткиво кај животните и најзастапена белковина кај цицачите. Tој сочинува околу 25-35% од вкупната содржина на белковини во организмот. Во мускулното ткиво служи како главна компонента на ендомизиумот. Колагенот сочинува 1-2% од сврзното ткиво на мускулите, а претставува 6% од тежината на еден цврст мускул. Желатинот кој се користи во прехранбената индустрија е добиен со хидролиза на колаген.
Колагенот се создава во цистерните на гранулираниот ендоплазматичен ретикулум како ''проколаген''. Проколагенот е изграден од три левогири полипептидни синџири, кои меѓусебно се десногиро свиткани и стабилизирани со водородни врски, со слободни краеви. Кога под влијание на ензимите ќе се отстранат краевите, се добива структурна единица на колаген, наречена ''тропоколаген''. Во вонклеточната матрица на единицата на тропоколаген спонтано се здружуваат во издолжени влакна на колаген.
1 Видови
Постојат 28 видови колаген, опишани во литературата. Најзастапен е колаген I, кој ги сочинува основните влакна на сврзното ткиво. Покрај него, чести се и колаген II, III и IV. Колагените влакна се главната структурна компонента на вонклеточната матрица, за која се врзуваат другите структури (еластин, протеогликeни, адхезивни белковини на вонклеточната матрица), но влакна има и во некои клетки. Тој е многу важен во рскавицата, лигаментите, тетивите, коските, забите, а овозможува затегнатост на кожата и крвните садови. Присутeн е и како кристалин во очните леќи.
Hello World

"Hello World" (во превод "Здраво свету") е компјутерска програма која печати "Hello, world!" на излезниот медиум на некој уред. Се користи во многу воведни упатства за учење и демонстрација на некој програмски јазик. Тоа е еден од наједноставните програми што можат да се напише во некој програмски јазик.
1 Цел
"Здраво свету" програмите се традиционално првите програми кои се учат во некој нов програмски јазик. Генерално, едноставни се за пишување и разбирање дури и за корисници кои немаат претходно искуство во компјутерско програмирање, посебно во комбинација со наставник или пишано упатство. Со помош на овој едноставен програм, на нови програмери можат да се објаснат основните принципи на информатиката или елементи специфични за програмскиот јазик. Поискусни програмери можат да научат дел од синтаксата и структурата на програмскиот јазик преку ваквиот програм.
Дополнително, "здраво свету" може да се користи и за тестирање на исправноста на преведувачот, развојната, и извршната околина за програмскиот јазик.
Компјутерски хакери користат "здраво свету" како доказ дека некаков код може да се изврши преку ранливост на некој систем, на место каде што не е дозволен.
2 Историја
Малите тест програми постојат од појавата на првиот програмабилен компјутер. Фразата "Hello world!" како тест порака првпат се појавува во книгата ''The C Programming Language''. Примерот од оваа книга печати "<code>hello, world</code>" (без големи букви или извичник), и бил наследен од ''Programming in C: A Tutorial'', внатрешен меморандум од Брајан Керниген во Bell Laboratories, 1974 година. Првата верзија на изворниот кодот била:
int main()
{
printf("hello, world");
return 0;
}
Првата позната заедничка употреба на зборовите "hello" и "world" во компјутерската литература е во 1972 година, во ''Tutorial Introduction to the Language B'' на Керниген, со следниот изворен код:
<code>
main( ) {
extrn a, b, c;
putchar(a); putchar(b); putchar(c); putchar('!*n');
}
a 'hell';
b 'o, w';
c 'orld';
</code>
3 Варијации
Постојат многу варијанти во однос на интерпункциските знаци и големите букви во фразата. Тие вклучуваат присуство или отсуство на запирка и извичник, голема буква 'H', големи букви 'H' и 'W', или ниедна. Некои јазици се приморани да имплементираат различни форми, како "<code>HELLO WORLD!</code>", на системи кои поддржуваат само големи букви.